EkBass/fiwiki-20250220-pages-articles huggingface dataset:
Vanhan Vaasan sairaala

Vanhan Vaasan sairaala on Vaasassa sijaitseva valtion oikeuspsykiatrinen sairaala. Se on toinen valtion omistamista psykiatrisista sairaaloista; toinen on Kuopion Niuvanniemen sairaala. Se toteuttaa oikeuspsykiatrian erityistason palveluita koko Suomen alueelle. Sairaalassa on tehdään mielentilatutkimuksia sekä hoidetaan tuomitsematta jätettyjä rikoksentekijöitä. Lisäksi sairaalassa on muita erityisen vaikeahoitoisia potilaita. Noin puolet potilaista on oikeuspsykiatrisessa hoidossa, muut taas vaikeahoitoisuuden takia. Suurin osa sairaalan osastoista on jaettu eri sukupuolille jaettuja suljettuja osastoja, mutta sairaalassa on myös yksi sekaosasto ja avo-osasto. Hoito sairaalassa kestää tyypillisesti pitkään, usein monia vuosia. == Historia == Vanhan Vaasan sairaala aloitti toimintansa alun perin somaattisena lääninsairaalana vuokratiloissa vuonna 1768. Oman rakennuksensa se sai vuonna 1769. Sairaalan nykyinen päärakennus valmistui vuonna 1844. Sairaalan nimi oli Mustasaaren sairaala vuoteen 1988 astiVanhan Vaasan sairaala os. A ja F; Senaatti.fi. Sairaalan ensimmäinen lääkäri oli Barthold Rudolf Hast, joka oli myös Ruotsin vallan aikaisen Suomen ensimmäinen piirilääkäri. Potilasmäärä kasvoi sinä aikana kahdesta 30−50:een. Vuonna 1889 Mustasaaren sairaala muuttui mielisairaalaksi. Vuonna 1939 sairaalan toiminta muuttui niin, että sairaala keskittyi nykyiseen tehtäväänsä oikeuspsykiatrisena sairaalana. Vuosina 1939−1963 johtavana ylilääkärinä toimi Yrjö K. Suominen, joka vuonna 1945 julkaistussa lehtikirjoituksessaan kannatti mielisairaiden ihmisten tappamista rotuhygienian nimissä. Vuosina 1963–1992 ylijohtajana toimi myös kokoomuksen kansanedustajana työskennellyt Eeva Kauppi. Nykyinen johtava lääkäri on Pirjo Takala. ==Lähteet== *Vanhan Vaasan sairaala - Historiallinen katsaus. (Arkistolinkki, Internet Archive 2017.) === Viitteet === == Aiheesta muualla == *Vanhan Vaasan sairaalan kotisivut Luokka:Vaasan sairaalat Luokka:Suomen psykiatriset sairaalat Luokka:Vanha Vaasa Luokka:Oikeuspsykiatria
Hempelin–Oppenheimin malli

Hempelin-Oppenheimin malli, peittävän lain malli eli deduktiivis-nomologinen malli eli selittämisen subsumptioteoria () on tieteellisen selittämisen tapa, joka vastaa kysymykseen: "Miksi jokin ilmiö E tapahtui?" Mallissa selitettävä ilmiö X seuraa loogisesti yhtäältä yleisistä laeista ja tilannetta riittävästi kuvaavista alkuehdoista. Tämän vuoksi peittävän lain soveltaminen ilmiön X selittämiseksi vaatii alkuehdot ja ainakin yhden yleisen lain. Selittävän osan ja selitettävän osan suhde voi olla myös induktiivinen (loogisesti epäpätevä), ja universaalin lain asemesta selittävä osa voi sisältää myös probabilistisia tai tilastollisia lakeja; tällöin "Miksi välttämättä P?" voidaan lieventää muotoon "Miksi mahdollisesti P?" Mallia ovat kehittäneet tieteenfilosofit Carl Hempel, Paul Oppenheim ja Karl Popper. == Muotoilu == Mallissa tieteellinen selittäminen muotoillaan seuraavien termien avulla: * P (Explanandum, selitettävä) – asetelma kuvailee selitettävän ilmiön ja sisältää kyseisen ilmiön luonteen. * S (Explanans, selittävä) – asetelma selittää P:n tavoilla joista ainakin yksi on spesifinen ja lainomainen asetelma (esimerkiksi "kaikki X:t ovat Y") Hempelin alkuperäisen version vaatimukset deduktiivis- nomologiselle selitykselle olivat seuraavat: # Selityksen tulee olla muodoltaan deduktiivinen argumentti. # Selittävän tulee sisältää ainakin yksi yleinen laki, jota myös tarvitaan deduktiossa. # Selittävän tulee olla empiirisesti testattavissa. # Selittävän lauseiden tulee olla tosia. Lopullinen päätelmä tehdään etsimällä suhde selittävän S:n ja selitettävän P:n välillä; käytännössä tämä tarkoittaa sitä, kuinka laajasti ja kuinka tarkasti ilmiö P on deduktiivisesti johdettavissa S:stä eli kuinka paljon S selittää P:tä siten, että se samalla rajaa ulkopuolelleen mahdollisimman paljon sellaista, mikä ei ole P. == Lähteet == == Aiheesta muualla == * * Luokka:Tieteellinen menetelmä Luokka:Tieteenfilosofia
Argos (taruolento)

Argos (, ), myös Argos Panoptes ('kaikkinäkevä'), oli kreikkalaisessa mytologiassa satasilmäinen jättiläinen, jonka silmistä ainoastaan kahden tarvitsi nukkua kerrallaan ja muut jatkoivat vartioimista.Castren & Pietilä- Castren 2000, s. 51 Hera asetti Argoksen vartioimaan Io-neitoa, johon Zeus oli rakastunut. Argos vartioikin lehmäksi muuttunutta Ioa tunnollisesti, mutta vapauttaakseen rakkautensa kohteen Zeus lähetti Hermeen surmaamaan Argoksen. Paimeneksi pukeutunut Hermes alkoi keskustella Argoksen kanssa, ja pian Argos pyysikin Hermestä soittamaan kanssansa. Hermes jatkoi tarinoitaan ja soittoaan, kunnes Argoksen kaikki silmät olivat yksi kerrallaan nukahtaneet. Välittömästi tämän jälkeen Hermes sivalsi jättiläiseltä pään irti yhdellä iskulla. Kun Hera sai tietää Argoksen kuolemasta, hän otti tämän silmät haltuunsa ja levitti ne riikinkukon viuhkamaiseen pyrstöön.Ovidius: Muodonmuutoksia i.712–723 (engl. käännös). Sanaa argos voidaan käyttää myös vertauskuvallisesti, jolloin se tarkoittaa tarkkasilmäistä, valpasta vartijaa. == Lähteet == * === Viitteet === Luokka:Kreikkalaisen mytologian taruolennot
Ariel (nimi)

Ariel () on juutalainen nimi, joka merkitsee ’Jumalan leijonaa’. Vanhassa testamentissa sitä käytetään paitsi henkilönnimenä myös Jerusalemin vertauskuvallisena nimityksenä. Tällöin sen merkitys on ’Jumalan lauma, asuinsija, liesi, alttari’. Suomessa Ariel saattaa olla Adiel-nimen (hepr. ’Jumala on koristautunut’) murteellinen muoto. Tavallisesti Ariel on miehen etunimi. Se on kuitenkin yleistynyt englanninkielisissä maissa myös naisennimenä varsinkin sen jälkeen, kun Walt Disneyn elokuvassa Pieni merenneito (1989) esiintyi pääosassa merenneito Ariel. Suomessa 1990-luvulla ja sitä aiemmin syntyneet Arielit ovat pääosin miehiä, mutta 2010-luvulta alkaen nimeä on annettu selvästi enemmän tyttölapsille. Heinäkuuhun 2021 mennessä Ariel on annettu Suomessa etunimeksi noin 360 miehelle ja 270 naiselle. Loitsuissa Ariel-nimi on viitannut vedenhaltiaan. Shakespearen näytelmästä Myrsky ja Goethen näytelmästä Faust tunnetaan myös tämänniminen ilman henki. ==Tunnettuja Ariel-nimisiä henkilöitä== === Miehiä === * Ariel Dorfman, chileläinen kirjailija * Ariel Garcé, argentiinalainen jalkapalloilija * Ariel Ibagaza, argentiinalainen jalkapalloilija * Ariël Jacobs, belgialainen jalkapalloilija ja valmentaja * Ariel Mäki-Soini, suomalainen seiväshyppääjä * Ariel Nahuelpan, argentiinalainen jalkapalloilija * Ariel Ngueukam, kamerunilainen jalkapalloilija * Ariel Olascoaga, uruguaylainen koripalloilija * Ariel Ortega, argentiinalainen jalkapalloilija * Ariel Ramírez, argentiinalainen säveltäjä ja pianisti * Ariel Sharon, Israelin entinen pääministeri * Ariel Edgardo Torrado Mosconi, argentiinalainen katolinen piispa * Ariel Zeevi, israelilainen judoka === Naisia === * Ariel Gade, yhdysvaltalainen näyttelijä * Ariel Kaplan, australialainen näyttelijä, laulaja ja tanssija * Ariel Lin, taiwanilainen näyttelijä ja laulaja * Ariel Rebecca Martin, Baby Ariel, yhdysvaltalainen laulaja, näyttelijä ja aktivisti * Ariel Winter, yhdysvaltalainen näyttelijä == Kuvitteellisia Arieleja == * Ariel, ilman henki Shakespearen näytelmässä Myrsky ja Goethen näytelmässä Faust * Ariel, merenneito Disneyn elokuvassa Pieni merenneito == Lähteet == == Aiheesta muualla == Luokka:Etunimet
Aristagoras

Aristagoras Miletoslainen (; k. 497 eaa.) oli Persian alaisen Miletoksen hallitsija. Hän sai Vähän-Aasian joonialaisissa kaupungeissa aikaan niin kutsutun Joonian kapinan. Kapinointi laajeni niin, että persialaissodat syttyivät. == Lähteet == Luokka:Antiikin kreikkalaiset
Mendelssohn

Mendelssohn on eurooppalainen sukunimi. Nimen kantajia: * Arnold Mendelssohn (1855–1933), saksalainen säveltäjä * Fanny Mendelssohn (1805–1847), saksalainen säveltäjä ja pianisti * Felix Mendelssohn (1809–1847), saksalainen säveltäjä * Moses Mendelssohn (1729–1786), saksalainen filosofi * Vladimir Mendelssohn (1949–2021), romanialainen alttoviulisti ja säveltäjä
Harmodios ja Aristogeiton

Harmodios (n. 530-514 eaa.) ja Aristogeiton (n. 550-514 eaa.), jotka tunnetaan nimillä "Vapauttajat" ja "Tyranninmurhaajat", tulivat ateenalaisten sankareiksi heidän osallisuudestaan Peisistratoksen hallitsijasuvun tyrannien syrjäyttämisessä. He murhasivat tyranni Hipparkhoksen vuonna 514 eaa. Luokka:Antiikin kreikkalaiset
Arnold Brescialainen

Arnold Brescialainen (1090-1155) oli italialainen munkki. Hän vastusti kirkon valtaa maallisissa asioissa ja vaati paluuta "apostolienaikaiseen köyhyyteen". Hän oli jonkin aikaa korkeassa asemassa vuonna 1147 perustetussa Rooman tasavallassa. Sittemmin paavi poltatti hänet roviolla. thumb|left|Arnold Brescialainen Luokka:Keskiajan henkilöt
Asklepios

Asklepios (, ) oli kreikkalaisessa mytologiassa lääkinnän ja terveyden jumala. Hän oli Apollonin ja Koronis-nimisen kuolevaisen naisen poika, jonka Zeus surmasi, koska Asklepios herätti taidollaan kuolleetkin. Asklepioksen symbolina oli käärme, usein kuvattuna hänen sauvansa ympäri kiemurtelevana. Tämä käärme esiintyy lääketieteen tunnuksena nykyisinkin. Asklepios oli yksi harvoista jumalan aseman saavuttaneista sankareista antiikin Kreikassa. Asklepioksella oli vaimo Epione, pojat Makhaon, Podaleirios, Telesforos ja Aratos, sekä tyttäret Panakeia, Iaso, Hygieia, Akeso ja Aigle. Asklepiadien suku ja lääkäreiden ammattikunta katsoi olevansa Asklepioksen jälkeläisiä suoraan alenevassa polvessa. Tunnetuin asklepiadi on Hippokrates.Ahonen, Marke: ”Johdanto”, s. 9. Teoksessa Kreikassa Asklepioksen pyhäköt eli Asklepieionit muodostivat maan terveydenhuollon ytimen. Tärkeimmät niistä olivat Epidauroksen Asklepieion, Kosin Asklepieion ja Pergamonin Asklepieion. Niissä parantamismenetelminä olivat jumalallinen ilmestys, pesut, ruokavaliot ja yrttilääkintä. Kreikkalaiset samaistivat egyptiläisen, jumalaksi julistetun Imhotepin Asklepiokseen. == Lähteet == == Aiheesta muualla == Luokka:Antiikin Kreikan jumalat Luokka:Antiikin lääketiede Luokka:Parantajajumalat
Ateneum

Ateneum voi tarkoittaa ainakin seuraavia: *Ateneum, Athene-jumalattarelle pyhitetty temppeli *Ateneum, taidemuseo Helsingissä *Ateneum, Helsingissä vuosina 1898–1903 ilmestynyt kulttuurilehti * Suomen Taideakatemian koulu, Ateneum, nykyinen Kuvataideakatemia * Ateneum tai Atski, Taideteollinen korkeakoulu.
Ariel

Ariel-nimellä on useita merkityksiä. Se voi olla muun muassa: * Ariel, etunimi. * Ariel, ilman henki William Shakespearen näytelmässä Myrsky ja Goethen teoksessa Faust. * Ariel, punatukkainen merenneito Disney-piirretyssä Pieni merenneito (1989). * Ariel, Uranuksen kuu. * Ariel, Aki Kaurismäen elokuva vuodelta 1988. * Ariel, Procter & Gamblen pesuainemerkki. * Ariel, kuusi englantilais-amerikkalaista avaruutta tutkivaa satelliittia vuosina 1962–1979: ** Ariel 1 * Ariel Motor Company, brittiläinen autonvalmistaja * Ariel, englantilainen moottoripyörävalmistaja. * Ariel, José Enrique Rodon essee * Ariel & Supremos, vuonna 2004 perustettu yhtye * Operaatio Ariel, liittoutuneiden sotilaiden evakuointi Luoteis-Ranskasta vuonna 1940 * Ariel, Israelin siirtokunta Länsirannalla * Ariel, Jerusalemista Jesajan kirjassa käytetty vertauskuvallinen nimitys * RN Ariel, Italian kuninkaallisen laivaston toisen maailmansodan aikainen Spica-luokan torpedovene * Ariel, sukunimenä: ** Uri Ariel (s. 1952), israelilainen poliitikko, ministeri ja parlamentaarikko ;Britannian kuninkaallinen laivasto * Ariel-luokka, tykkiveneluokka * HMS Ariel (1777), 20-tykkinen Sphinx-luokan kuudennen luokan alus * HMS Ariel (1781), 16-tykkinen Zebra-luokan sluuppi * HMS Ariel (1806), 18-tykkinen Merlin-luokan sluuppi * HMS Ariel (1809), 14-tykkinen priki * HMS Ariel (1820), Cherokee-luokan prikisluuppi * HMS Ariel (1837), puinen siipiratasalus * HMS Ariel (1854), puinen potkurisluuppi * HMS Ariel (1873), Ariel-luokan tykkivene * HMS Ariel (1897), Angler-luokan torpedovenehävittäjä * HMS Ariel (1911), Acheron-luokan hävittäjä * HMS Ariel (tukikohta) Warringtoniin 1942 perustettu koulutustukikohta
Perusyksikkö

Perusyksikkö voi tarkoittaa seuraavia: * perusyksikkö, perussuureen mittayksikkö * perusyksikkö, komppania tai sitä vastaava yksikkö puolustusvoimissa
Metri sekunnissa

Metri sekunnissa (tunnus m/s) on SI-järjestelmän mukainen nopeuden yksikkö. Nopeus on tietyssä ajassa kuljettu matka — siten nopeuden yksikkö on matkan yksikkö metri jaettuna ajan yksiköllä sekunnilla. Ajoneuvojen kohdalla käytetään metriä sekunnissa yksikön sijaan yksikköä kilometri tunnissa (tunnus km/h) tai etenkin Yhdysvalloissa mailia tunnissa. Muunnos metreistä sekunneissa kilometreiksi tunnissa tapahtuu kertomalla nopeuden lukuarvo luvulla 3,6. Vastaavasti muunnos toisin päin tapahtuu jakamalla lukuarvo samalla luvulla. Tarkemmin siis: 1\,\operatorname{\frac{km}{h}} =1\,\operatorname{\frac{1\,000\,m}{3\,600\,s}}=1 \cdot \frac{1}{3{,}6} \operatorname{\frac{m}{s}}=\frac{1}{3{,}6} \operatorname{\frac{m}{s}} Luokka:Nopeusyksiköt Luokka:Seulonnan keskeiset artikkelit
Kilometri tunnissa

Kilometri tunnissa (tunnus km/h) on nopeuden SI-järjestelmän lisäyksiköistä johdettu yksikkö. Nopeus on tietyssä ajassa kuljettu matka – siten nopeuden yksikkö on matkan yksikkö (kilometri tai metri) jaettuna ajan yksiköllä (tunti tai sekunti). Esimerkiksi ajoneuvojen nopeudet ja tieliikenteen nopeusrajoitukset ilmoitetaan yleisesti kilometreinä tunnissa. Britanniassa ja Yhdysvalloissa ne ilmoitetaan kuitenkin maileina tunnissa. Toinen yleisesti etenkin fysiikan laskelmissa käytetty nopeuden yksikkö on metri sekunnissa (tunnus m/s). :1 m/s = 3,6 km/h Yleiskielisessä tekstissä kilometri tunnissa voidaan lyhentää myös km/t.https://kielitoimistonohjepankki.fi/haku/vinoviiva/ohje/1http://jkorpela.fi/yksikot/7.2.html ==Lähteet== Luokka:Nopeusyksiköt
Mallas

Mallas on idätettyä, sokeripitoista viljaa, joka on kuivattu ja josta on poistettu idut. Mallas-sanaa käytetään myös kielikuvassa ”maksaa maltaita”. Sillä viitataan tällöin tavaran, tuotteen tai palvelun korkeaan hintaan. Se on jäänne ajalta, jolloin veroja maksettiin maltailla. == Käyttö == Ohrasta tehtyä ohramallasta käytetään muun muassa oluen ja viskin valmistukseen. Ruismallasta taas käytetään muun muassa mämmin ja usein myös ruisleivän raaka- aineena. Myös vehnää, kauraa, riisiä ja maissia mallastetaan.https://lappo.fi/kauppa/olut/maltaat/kauramallas-viking-malt-oat- ebc-35-7/ Oluen valmistukseen kuuluu maltaan mäskäys, jossa jauhettu mallas sekoitetaan veteen. Maltaasta uuttuu mäskäyksen aikana hiivan ravinnoksi kelpaavaa sokeria.Oluen valmistusprosessin kehittäminen pienpanimossa. https://www.theseus.fi/bitstream/handle/10024/130278/Kiviniemi_Ville.pdf;jsessionid=6C730FEB194FCD515B5446AFAD82BD68?sequence=1 == Ravintosisältö == Viljaan syntyy mallastuksen yhteydessä runsaasti sokereita, jotka tuovat maltaaseen sille ominaisen makean maun. Esimerkiksi ruismallas sisältää keskimäärin 10 prosenttia sokeria, josta 4,2 % sakkaroosia, 2,4 % glukoosia, 1,6 % maltoosia ja 1,6 % fruktoosia. == Lähteet == == Aiheesta muualla == * Luokka:Panimoteollisuus Luokka:Ruoka-ainekset Luokka:Seulonnan keskeiset artikkelit
Baabelin torni

Baabelin torni (; vuoden 1992 raamatunkäännöksessä Babylonin torni, heprean sanasta bavel ’sekaannus’, assyrialais-babylonialaisesta sanasta bāb-ili ’Jumalan ovi’) oli muun muassa Raamatun Ensimmäisen Mooseksen kirjan kertomuksen (1. Moos. 11) mukaan korkea torni, jota Nooan jälkeläisetKodin uusi tietosanakirja, s. 70. ryhtyivät rakentamaan vedenpaisumuksen jälkeen BaabelinTietojätti, s. 91. kaupunkiin. Raamatun mukaan ihmiskunta tunsi olevansa yksikielinen ja yksimielinen, ja he halusivat rakentaa tornin maamerkiksi ja tavoittaakseen taivaan. Siksi Jumala sekoitti ihmisten kielet ja ihmiset hajaantuivat ympäri maailmaa. Kertomus on Raamatun selitys ihmisroduista ja ihmiskunnan jakautumisesta eri kansoihin, joilla on omat kielensä. Baabelin tornilla lienee viitattu Etemenanki-temppeliin, joka oli rakennettu Babylonian pääjumala Mardukille. Rakennuksesta ja sen mittasuhteista on olemassa uus- ja myöhäisbabylonialaisia nuolenpäätekstejä. Kaupungissa olleet juutalaiset nimittivät Etenemankia Baabelin torniksi.Muinaisten kulttuurien arvoitukset, s. 92. Rakennus oli seitsemänkerroksinen ja noin 90 metriä korkea zikkurat, joka oli kaupungissa hallitsevalla paikalla.Matti Konttinen (toim.): Antiikin kansoja ja valtioita, s. 78. Sitä käytettiin tähtitieteellisiin havaintoihin. == Katso myös == * Enmerkar ja Arattan herra * Nimrod == Lähteet == * Raamattu: – Kertomus Babylonin tornista, http://www.omniglot.com/babel/finnish.htm * Mesopotamia Coloria.netissä * Mesopotamian alueen taide * Konttinen, Matti (toim.): Antiikin kansoja ja valtioita, Vuodesta 970 eKr. vuoteen 277 eKr, s. 78. Ihmiskunnan värikkäät vaiheet. Suomennos Heikki Kaskimies. Valitut Palat, 1998. ISBN 951-584-369-3. * Jorma O. Tiainen ja Pekka Mäkelä (toim.): Tietojätti. Gummerus 1993, uudistettu painos. ISBN 951-20-4372-6 * Matti Eskola (toim.): Kodin uusi tietosanakirja Osa I. Weilin & Göös 1990. ISBN 951-35-4904-6 * Jennifer Westwood (toim.): Muinaisten kulttuurien arvoitukset, Maailman selittämättömät pyhät paikat, symboliset maisemat, muinaiset kaupungit ja kadonneet maat. Otava 1998. ISBN 951-1-09924-8 === Viitteet === == Aiheesta muualla == Luokka:Babylon Luokka:Tornit Luokka:Ensimmäinen Mooseksen kirja Luokka:Seulonnan keskeiset artikkelit
Kyyros

Kyyros tai Kyros (persiaksi Koroush tai Khorvash) tarkoittaa seuraavia: Kyyros on ollut useamman kuin yhden Persian kuninkaan nimi: * Kyyros I (kuningas noin 650-luvulla eaa.) * Kyyros II eli Kyyros Suuri (noin 576–529 eaa.) * Kyyros nuorempi (kuoli 401 eaa.) ==Laivoja== *SS Kyros, ruotsalainen rahtilaiva, joka upotettiin 1917.
Baabel

Baabel tarkoittaa seuraavia: * Baabel eli Babylon, merkittävä muinaiskaupunki Mesopotamiassa * Baabel, Scandinavian Music Groupin albumi vuodelta 2015. == Katso myös == * Babel
Bardesanes

Bardesanes (11. heinäkuuta 154 Edessa, Syyria – n. 222 Edessa, Syyria) oli Mesopotamiassa syntynyt gnostikko, runoilija, astrologi ja filosofi. Eusebioksen mukaan Bardesanes kirjoitti useita teoksia kristittyjen vainoista. Ajan filosofit arvostivat Bardesaneen kirjoituksia. Teoksista on säilynyt nykypäivään vain yksi katkelma. Nykyisin Bardesanes on tunnetuin äidinkielellään kirjoittamistaan 150 hymnistä, joiden perusteella häntä pidetään syyrialaisen kirkkolaulun perustajana. ==Lähteet== ==Aiheesta muualla== *Bardesanes and Bardesanites Catholic Encyclopedia Luokka:Gnostikot Luokka:Syyrialaiset runoilijat Luokka:Vuonna 154 syntyneet Luokka:Vuonna 222 kuolleet
Baruk

Baaruk (hepr. siunattu), Nerian poika, oli profeetta Jeremian ennustusten kirjuri ja uskollinen ystävä. Hän kirjoitti todennäköisesti Jeremian elämäkerran, jonka tekstistä on osa säilynyt Vanhan testamentin Jeremian kirjassa. Apokryfikirjoihin kuuluva Barukin kirja ei kuitenkaan ole hänen tekemänsä. Vanhassa testamentissa mainitaan myös Sabbain poika Baruk, joka oli mukana korjaamassa Jerusalemin muureja Nehemian aikana. == Lähteet == * Aapeli Saarisalo. Raamatun sanakirja. Helsinki: Kirjaneliö 1980. ISBN 951-600-498-9 == Aiheesta muualla == * Baruk (Baaruk) suomenkielisessä Raamatussa (1933/1938) Luokka:Vanhan testamentin henkilöt
Batseba

Batseba oli Vanhassa testamentissa kuningas Salomon äiti, jolla oli profeetta Naatanin kanssa ratkaiseva rooli kruununperimysjärjestystä ratkaistaessa. Eliamin tytär Batseba oli Urian vaimo, jonka Israelin kuningas Daavid vietteli. Batseba tuli raskaaksi, jolloin kuningas kutsui Urian kotiin pelastaakseen tilanteen, mutta Uria oli tehnyt selibaattivalan, joka raukeaisi vasta sotaretken loputtua voittoisasti. Koska vaihtoehtona oli että Batseba olisi kivitetty aviorikoksesta, Daavid tapatti Urian taistelussa ja otti lesken vaimokseen. Daavidilla ja Batseballa oli kaksi lasta, joista ensimmäinen kuoli seitsemän päivän ikäisenä. Vaikka Batseba auttoikin Salomon kuninkaaksi, niin Daavidin kuoltua hän ryhtyi puhumaan Salomon veljen Adonian puolesta. Siksi Batseba mainitaan Uuden testamentin alussa olevassa Jeesuksen sukuluettelossa vain Urian vaimona. == Lähteet == * Aapeli Saarisalo. Raamatun sanakirja. Helsinki: Kirjaneliö 1980. ISBN 951-600-498-9 == Aiheesta muualla == * Batseba suomenkielisessä Raamatussa (1933/1938) Luokka:Vanhan testamentin henkilöt Luokka:Kuningataräidit he:דוד ובת שבע
Lemmikkieläin

Lemmikkieläin (tai lyhyesti lemmikki) on ihmisen seurana tai viihteenä, ilman hyötytarkoitusta pidettävä kotieläin. == Yleisiä lemmikkieläimiä == Yleisimmät lemmikkieläimet ovat koira ja kissa. Myös linnut, matelijat, jyrsijät ja kanit ovat yleisiä lemmikkejä. Toisinaan eläin voi olla yhtä aikaa sekä seuraeläin että hyötyeläin. Esimerkiksi koiria käytetään sekä seurana että metsästykseen ja vartiointiin sekä harrastetoimintaan. Joskus lemmikiksi otetaan myös hylättyjä tai loukkaantuneita eläimiä, jolloin pääasiallisena motiivina on eläimen hengen pelastaminen. Tällaiset eläimet ovat usein hyvin arkoja, mistä niiden seurakäyttö kärsii. Eläinallergisilla (eli ihmisellä joka saa allergisia oireita eläimen hilseestä tai kuolasta) voi olla lemmikkieläiminä erilaisia matelijoita, sammakkoeläimiä ja kaloja. Eläinallergiset saattavat sietää myös kääpiösiilin tai fretin. On olemassa myös vähän allergisoivia koira- ja kissarotuja. Näitä ovat muun muassa trimmattavat bichon frisé ja karvattomat rodut. == Eettisyys == Lemmikkieläinten eettisyyttä pidetään joskus kyseenalaisena. Moni lemmikkieläin on jalostettu niin, että sen elämä on osin kärsimystä, kuten lyhytkalloiset koirat mopsi ja chihuahua tai kissoista persialainen tai exotic. Ihminen voi myös käyttää eläimiä väärin: koira- ja kukkotappelut, eläinrääkkäys ja eläinten kohdistama väkivalta ihmisiin ovat eettisiä ongelmia, jotka seuraavat lemmikkien omistamisesta. Lemmikkien kasvatukseen voi liittyä myös pentutehtailua ja lemmikkien hamstraamista. == Lähteet == == Aiheesta muualla == * Luokka:Seulonnan keskeiset artikkelit
Vicente Lusitano

Vicente Lusitano (kuollut vuoden 1561 jälkeen) oli portugalilainen säveltäjä. Hän vaikutti 1500-luvulla, mutta hänen tarkkoja elinaikojaan ei ole tiedossa. Lusitano syntyi Olivençassa ja sävelsi paljon kuoroteoksia, kuten madrigaaleja ja motetteja. Hän ansioitui parhaiten kuitenkin musiikkiteoreetikkona. Luokka:Portugalilaiset säveltäjät Luokka:Renessanssisäveltäjät Luokka:Syntymävuosi tuntematon Luokka:1500-luvulla kuolleet
Alonso Mudarra

Alonso Mudarra (noin 1510 – 1. huhtikuuta 1580) oli espanjalainen säveltäjä. Hän sävelsi sekä soitinmusiikkia että lauluja ja oli ensimmäinen säveltäjä, joka julkaisi kitaralle sävellettyjä kappaleita. Ei tiedetä, missä Mudarra syntyi, mutta hän vietti varhaiset vuotensa Guadalajarassa. Hän muutti Italiaan vuonna 1529. Palattuaan Espanjaan Mudarra ryhtyi papiksi. Hän kuoli Sevillassa vuonna 1580. Luokka:Espanjalaiset säveltäjät Luokka:Renessanssisäveltäjät Luokka:1500-luvulla syntyneet Luokka:Vuonna 1580 kuolleet
A. P. J. Abdul Kalam

Avul Pakir Jainulabdeen Abdul Kalam (, yleisesti käytetty muodossa A. P. J. Abdul Kalam; 15. lokakuuta 1931 Rameswaram, Madrasin osavaltio, Brittiläinen Intia – 27. heinäkuuta 2015 Shillong, Meghalaya, Intia) oli intialainen avaruustekniikan insinööri ja poliitikko, josta tuli Intian 11. presidentti. Hänet valittiin presidentiksi suurella äänten enemmistöllä vuoden 2002 presidentinvaalissa. Hänen virkakautensa kesti 25. heinäkuuta 2002 – 25. heinäkuuta 2007. Hänen seuraajakseen valittiin Pratibha Patil. Kalam toimi Intian ensimmäisen kantoraketin SLV-3:n kehittäneessä ryhmässä projektijohtajana. Tämän jälkeen hän oli 1980-luvun alussa Intian ohjussuunnitteluhankkeiden johtajana puolustusvoimien tutkimuslaitos DRDO:ssa ja vuodesta 1992 puolustusministerin tieteellisenä neuvonantajana ollen mukana Intian ydinaseiden kehitystyössä. Kalam johti Agni- ja Prithvi-ohjusten kehittelyä. Kalam haaveili vauraasta Intiasta ja kehotti nuoria uneksimaan ja toteuttamaan unelmansa. Kalamin mielestä tärkeitä alueita joilla Intia voi kehittyä olivat ohjelmistosuunnittelu, tietokonetuotteet, ilmailu, puolustustutkimus, avaruusteknologia, kemiantutkimus sekä ruoantuotanto. Kalam oli avoimen lähdekoodin ohjelmistojen tukija. Kalamia on joskus arvosteltu suurista unelmista ja vähistä teoista. Myöskään kaikki hänen ohjaamansa sotilasprojektit eivät ole olleet menestyksellisiä. Monta kieltä osaava, syvästi uskonnollinen Kalam harrasti muun muassa veenan soittoa ja runoutta. Hän oli selibaatissa elävä kasvissyöjä ja absolutisti. Etniseltä taustaltaan Kalam oli tamili. Kalam julkaisi useita kirjoja. Hänet palkittiin maansa arvostetuimmilla palkinnoilla Padma Vibhushanilla vuonna 1990 ja Bharat Ratnalla vuonna 1997. == Teoksia == * India 2020. A Vision for the New Millennium. Y. S. Rajanin kanssa. New York, 1998. * Wings of Fire. An Autobiography of APJ Abdul Kalam. Arun K. Tiwarin kanssa. Orient Longman, 1999. ISBN 81-7371-146-1. * Ignited Minds. Unleasing the Power Within India. Viking, 2002. * Scientist to President. Gyan Publishing House, 2003. ISBN 81-212-0807-6. * India-my-dream. Excel Books, 2004. ISBN 81-7446-350-X. * Envisioning an Empowered Nation. Technology for Societal Transformation. TATA McGraw-Hill, 2004. ISBN 0-07-053154-4. * Guiding Souls. Dialogues on the Purpose of Life. Arun K. Tiwarin kanssa. Ocean Books, 2005. ISBN 81-88322-73-3. == Lähteet == == Aiheesta muualla == Luokka:Intian presidentit Luokka:Vuonna 1931 syntyneet Luokka:Vuonna 2015 kuolleet Luokka:Insinöörit
Ergodinen hypoteesi

Ergodinen hypoteesi (tai ergodisuushypoteesi) on fysiikassa ja termodynamiikassa oletus, jonka mukaan pitkän ajan kuluessa systeemin tietyssä mikrotilojen faasiavaruuden osassa viettämä aika on verrannollinen tämän osan tilavuuteen. Tämä tarkoittaa, että systeemin kaikki tilat ovat suhteellisen pitkän ajan kuluessa yhtä todennäköisiä. Tämä on yhdenpitävää sen kanssa, että systeemin ajallinen keskiarvo on yhtä suuri kuin keskiarvo yli tilastollisen ensemblen. Matematiikassa ergodinen teoria (tai ergoditeoria) muotoilee ergodisen hypoteesin dynaamisille systeemeille mittateorian kielellä. Luokka:Statistinen mekaniikka af:Ergodisiteit ca:Teoria ergòdica fa:نظریه ارگودیک ja:エルゴード理論 pt:Teoria ergódica sv:Ergodicitet
Tilastollinen ensemble

Tilastollinen ensemble on fysiikassa hyvin suuri joukko samankaltaisia systeemeitä, joita tarkastellaan samanaikaisesti. Käsite on tärkeä statistisessa fysiikassa, termodynamiikassa ja kvanttifysiikassa. Luokka:Kvanttimekaniikka Luokka:Termodynamiikka Luokka:Statistinen mekaniikka
Revilla Gigedon saaret

Revilla Gigedon saaret () ovat saariryhmä Tyynellä valtamerellä. Ne kuuluvat Meksikolle ja sijaitsevat noin 600 kilometriä Kalifornian niemimaasta lounaaseen. Saarilla ei ollut ihmisasutusta ennen kuin espanjalaiset löytöretkeilijät löysivät ne 1500–1700-luvuilla. Nykyään saarilla on 259 asukasta ja ne ovat osa Coliman osavaltiota. Ryhmä koostuu neljästä tuliperäisestä saaresta: Socorrosta, Clariónista, San Benedictosta ja Roca Partidasta. Socorro on saarista suurin. Sen pinta-ala on 132 km². Socorrossa on yksi kylä, jossa asuu 250 ihmistä. Clariónilla on sotilasvaruskunta, jolla on yhdeksän ihmistä. Muuten saaret ovat asumattomia. Espanjalaiset löytöretkeilijät löysivät ensimmäisen saaren, jonka he nimesivät Santo Toméksi (nykyään Socorro), 21. joulukuuta 1533. Neljän päivän kuluttua löydettiin myös toinen saari. Kaksi muuta saarta löydettiin vuonna 1779. Saaret on nimetty Revilla Gigedon kreivin (1740–1799), Uuden-Espanjan 53. varakuninkaan, mukaan. Vuonna 1957 Socorron saarelle perustettiin laivastotukikohta ja Clariónissa on pienempi meriosasto. Revilla Gigedon saarilla on käynyt useita tutkijoita, kuten ornitologi Andrew Jackson Grayson. Saarilla on monia kotoperäisiä kasvi- sekä eläinlajeja. Vuonna 2016 saaret lisättiin Unescon Maailmanperintöluetteloon, mutta saarten muuttamista turismille soveltuvaksi luonnonpuistoksi on ehdotettu. ==Lähteet== == Aiheesta muualla == Luokka:Meksikon saaret Luokka:Tyynimeri
Advektio

Advektio on skalaarisen, säilyvän suureen siirtymistä vektorikentässä. Advektiota ymmärretään advektioyhtälöllä. Käytännössä vektorikenttä voi olla veden virtauskenttä ja skalaarinen suure jonkin aineen pitoisuus vedessä. Meteorologiassa ja oseanografiassa advektio viittaa pääsääntöisesti vaakasuoraan liikkeeseen, usein nimenomaisesti tuulen vaikutuksesta. Tässä yhteydessä advektio-operaattori on :\mathbf{v} \cdot abla = u \frac{\partial}{\partial x} + v \frac{\partial}{\partial y} + w \frac{\partial}{\partial z} = u \frac{\partial}{\partial x} + v \frac{\partial}{\partial y} + \omega \frac{\partial}{\partial p}. Pystysuorana koordinaattina on käytetty z:aa ja painekoordinaatistossa p:tä. Kansanomaisesti sanottuna advektio on jokin ominaisuuden vähittäistä siirtymistä. Sillä ilmennetään lämmön kulkemista ja sen myötä tapahtuvaa aineen kulkemista nesteessä eli konvektiota. Esimerkkinä on säätieteessä lämpimän ilman virtauksen tuoma asteittainen ilman lämpeneminen, lämmin advektio. Advektion aiheuttavia voimia ovat painegradientit ja ulkoiset voimat. == Lähteet == Luokka:Virtausdynamiikka Luokka:Geotieteet
Kali

Kali (devanagari: काली, IAST: Kālī) on hindulaisuudessa esiintyvä jumalatar, jota hindut pitävät äitijumalatar Devin raivoisana ilmenemismuotona. Sana ”kali” on sanskriittia ja merkitsee 'mustaa' taikka 'aikaa'. Hän on sekä tuhon että luomisen jumalatar. Kali kuvataan mustaksi ja vihaiseksi tanssivaksi naiseksi. Hänen kaulastaan roikkuu pääkalloja ja vyöstään katkaistuja käsivarsia, jotka symboloivat ihmisten sanoja ja tekoja (karma). Kalin suusta roikkuu pitkä kieli, ja molemmista suupielistä valuu verinoroja. Hänellä on neljästä kymmeneen kättä, riippuen siitä mitä ominaisuuksia halutaan painotettavan. Vasemmissa käsissä on verinen miekka ja katkaistu pää jotka symboloivat egon ja syntien tuhoa ja sielun vapautumista. Oikeanpuolisilla käsillään Kali toivottaa siunausta ja kehottaa olemaan pelkäämättä. Usein Kali kuvataan seisomassa Shivan päällä. Joidenkin lähteiden mukaan Shiva oli hänen aviomiehensä. Joidenkin taas Kalin kerrotaan oleva Shivan, miehen feminiinen puoli. Toisten lähteiden mukaan taas Shivan vaimo oli Parvati, jonka inkarnaatio Kali on. Näissä lähteissä Kalin kerrotaan olleen naimaton. Devin suurteoista kertovan Devi-mahatmyan mukaan Kali surmasi demoni Raktabijan johtaman demoniarmeijan. Tuhottuaan armeijan Kali ja Raktabija taistelivat, mutta jokainen Raktabijan veripisara muuttui tuhanneksi jättiläiseksi. Kalin piti juoda demonin veri, jotta voisi kukistaa hänet. Joidenkin myyttien mukaan surmattuaan Raktabijan Kali alkoi tanssia villisti. Shiva tuli rauhoittamaan Kalia heittäytymällä tämän jalkoihin esittäen kuollutta. Kalin tanssi tyyntyi vasta kun hän uskoi vahingossa surmanneensa miehensä. Kalia ja Parvatin toista inkarnaatiota Durgaa pidetään merkityksellisinä jumalattarina, joita palvotaan erityisesti Itä-Intiassa. Heidän kunniakseen juhlitaan Durga Puja -juhlaa. == Lähteet == * * * * * == Aiheesta muualla == * Kali ja Shiva hindulaisessa symboliikassa Artikkeli aiemmin julkaistu Lehto--Suomen Luonnonuskontojen Yhdistys ry:n Seita-lehdessä, kevät 2006 (). Luokka:Hindulaiset jumalattaret Luokka:Seulonnan keskeiset artikkelit Luokka:Uskonto ja väkivalta
Parvati

Parvati on hindulaisuudessa esiintyvä jumalatar ja Devin ilmentymä, joka on tuhon jumalan Shivan vaimo ja norsupäisen viisauden jumalan Ganeshan, sekä sodan jumalan Skandan äiti. Parvati on Shivan shakti, eli Shivan kosminen feminiinen energia. Hän on siis puhtaan voiman, valon ja energian ruumiillistuma. Parvati symboloi hedelmällisyyttä, avio-onnea, puolisolle omistautumista, askeettisuutta ja voimaa. Jotkut yhteisöt pitävät Parvatia Vishnun siskona. "Parvata" sana tarkoittaa vuorta. Parvati on siis vuorien nainen, jonka isä oli vuorien hallitsija. ==Taistelu Parvatin ihonväristä== Eräässä tarinassa Shiva loukkasi Parvatia tämän tumman ihonvärin vuoksi (tummanpuhuvana esitetty Kali, jonka nimi tarkoittaa "mustaa", on yksi Parvatin ilmenemismuodoista, eli avatara). Parvati pakeni metsään ja eli askeetikkona. Erään version mukaan luojajumala Brahma sai hänet luopumaan askeesista ja antoi hänelle kultaisen ihon, josta juontuu Parvatin nimi Gauri, kultainen. Toinen tarinan versio kuitenkin kertoo Parvatin niin vihastuneen Shivalle, että ympäröi Shivan kaikilla ilmenemismuodoillaan (kymmenen mahavidyaa), jolloin Shiva nöyrästi tunnusti Devin suuruuden ja pyysi Parvatilta anteeksiantoa, nähtyään Devin kaikkien värien olevan yhtä arvokkaita ja kauniita. Parvatin otsassa nähdään punainen piste. Hindunainen saa otsaansa punaisen pisteen mennessään naimisiin, mikä vastaa länsimaista sormusta. ==Parvatin rohkeus== Hindulaisuuden jumalattaret ovat tyypillisesti rohkeita. Tarina kertoo, että saadakseen Shivan miehekseen, Parvati ryhtyi askeesiin, joka oli vain miehille tarkoitettu tapa. Parvati on tunnettu myös ikävöimisestään vanhempiensa luokse, ja lopulta vierailustaan vanhempiensa luona. Siksi erityisesti vanhempiaan kaipaavat nuoret vaimot haluavat nähdä Parvatin. ==Ganeshan syntymä== Parvati halusi kylpeä, mutta hänellä ei ollut ketään, joka olisi vartioinut taloa sillä aikaa, Shivan ollessa poissa. Siksi Parvati päätti luoda pojan, Ganeshan, kurkumatahnasta. Parvatin määräyksen mukaan Ganesha ei päästänyt ketään taloon, ei edes Shivaa, mistä tämä raivostui. Shiva ja Ganeshan taistelivat, ja Shiva sivalsi Ganeshalta pään poikki. Parvati vaati Shivaa palauttamaan Ganeshan pään, mutta päätä ei löytynyt enää mistään. Shiva kohtasi Brahman, jonka ehdotuksen mukaan Ganeshan pää korvattiin elefantin päällä, joka kiinnitettiin Ganeshan ruumiiseen, ja hänet herätettiin henkiin. == Lähteet == * * * * Miten Ganesha sai elefantin päänsä . Helinamuseo.fi == Aiheesta muualla == Luokka:Hindulaiset jumalattaret
Belsassar

Belsassar (k. 539 eaa. Otavan iso tietosanakirja (3. painos), osa 1, palsta 1139. Helsinki: Otava, 1962.) oli Babylonian viimeisen kuninkaan Nabunaidin poika ja kanssahallitsija. Hän menetti asemansa, kun Persian suurvallan perustaja Kyyros valloitti Babylonian. Nebukadnessar II esitetään Nabunaidin aikakirjoissa Belsassarin isoisänä, mutta tämä saattaa olla propagandaa Nabunaidin valta-aseman vahvistamiseksi, sillä Nabunaid ei kuulunut Babylonian kuninkaalliseen sukuhaaraan. Danielin kirjassa Belsassar esitetään virheellisesti Babylonian kuninkaana ja Nebukadnessarin poikana, joskin "poika" voidaan ymmärtää kuvaannollisesti miespuoliseksi jälkeläiseksi. Belsassar esitetään Danielin kirjassa diktaattorina ja elostelijana, ja sen sijaan, että hän olisi persialaisvaaran uhatessa organisoinut Babylonin puolustuksen, hän vietti aikaansa huvituksissa. Danielin kirjan mukaan Belsassaria varoitettiin hänen tulevasta kohtalostaan yliluonnollisella enteellä: tyhjästä ilmestynyt käsi piirsi palatsin seinään kesken pitojen kryptisen tekstin, jonka juutalainen profeetta Daniel selitti olevan viesti Jumalalta ja tarkoittavan mene, mene tekel ufarsin eli "laskettu, laskettu, punnittu, jaettu". Sanat vihjaisivat siihen, että Belsassarin päivät olivat luetut ja hänen valtakuntansa jaettaisiin pian. Tunnetuksi on muodostunut varsinkin sanan tekel selitys "Sinut on punnittu ja kevyeksi havaittu". Seuraavana yönä viholliset murtautuivat sisään ja surmasivat Belsassarin. Nuolenpäätaulussa, joka on peräisin samalta vuodelta, jolloin Neriglissar nousi Awil-Mardukin (Evil-Merodakin) seuraajana Babylonian valtaistuimelle, mainitaan muuan ”Belsassar, kuninkaan ylin virkamies”, erään rahasuorituksen yhteydessä. On mahdollista, joskaan ei todistettua, että tässä tarkoitetaan Raamatun mainitsemaa Belsassaria. Vuonna 1924 julkaistiin tulkinta eräästä muinaisesta runomuotoisesta nuolenpäätekstistä, jossa kerrotaan Nabunaidista. Siitä saatiin arvokasta tietoa, joka vahvisti selvästi Belsassarin kuninkaallisen aseman Babylonissa ja selitti, kuinka hänestä tuli Nabunaidin rinnakkaishallitsija. Eräässä tuon tekstin katkelmassa kerrotaan Nabunaidin valloittaneen Teman kolmantena hallitusvuotenaan ja sanotaan: ”Hän luovutti leirin vanhimmalleen, esikoiselleen [Belsassarille], määräsi kaikki sotajoukot maassa hänen alaisikseen. Hän [Nabunaid] irroitti kätensä kaikesta, jätti kuninkuuden hänelle ja lähti itse pitkälle matkalle. Akkadin sotavoimat menivät hänen mukanaan, hän kääntyi Temāa kohti kaukana lännessä.” (Armas Salonen, Pyhä maa ja Assur, 1964, s. 100.) Näin ollen Belsassar selvästikin käytti kuninkaan valtaa Nabunaidin kolmannesta hallitusvuodesta lähtien, ja tämä tapaus vastaa todennäköisesti Danielin mainitsemaa ”Babylonin kuninkaan Belsassarin ensimmäistä vuotta” (Da 7:1). Danielin kirjan mukaan Belsassarin valta siirtyi seuraavaksi meedialaiselle Dareiokselle, mutta historiallisesti Belsassarin ja Kyyroksen väliin ei ole mahdollista sijoittaa ylimääräistä hallitsijaa. == Lähteet == == Aiheesta muualla == Luokka:Babylonia Luokka:Vanhan testamentin henkilöt
Berossos

Berossos (, tai Berosus; 200-luku eaa.) oli babylonialainen historiankirjoittaja, jonka noin vuonna 279 eaa. kirjoittamasta Babylonian historiasta Babyloniaka on säilynyt katkelmia.Berosos, Tietosanakirja osa 1, palsta 1004, Tietosanakirja Osakeyhtiö 1909 Berossos syntyi Kaldeassa mutta muutti myöhemmin asumaan Kreikkaan Kosin saarelle, jonne hän perusti astrologiakoulun. Ei ole kuitenkaan varmaa, onko babylonialainen Berossos sama henkilö kuin monien kreikkalaisten ja latinalaisten historioitsijoiden mainitsema astrologi Berossos. Berossoksen on arvioitu eläneen Aleksanteri Suuren kuoleman ja vuoden 268 eaa. välisenä aikana eli joka tapauksessa yli kaksi sataa vuotta Nebukadressarin jälkeen. Noin vuonna 280 eaa. Berossos kirjoitti teoksen Babyloniaka tarkoituksenaan selittää Mesopotamian vanhaa kulttuuria kreikkalaisille. Varteenotettaviksi lähteiksi Berossoksen kirjoitukset tekee se, että hän toimi Marduk-jumalan pappina Babylonissa ollessaan. Finkelin mukaan hänellä oli tästä syystä ensi käden tietoa sumerilaisesta ja akkadilaisesta savitaulukirjallisuudesta, jota oli kirjoitettu silloin jo yli tuhannen vuoden ajan ja jota yhä kirjoitettiin Babylonin akatemioissa. Berossoksen oppineisuus ja ennustustaito tunnettiin myös Ateenassa. Koska kreikkalaiset kuitenkin pitivät muita kansoja barbaareina, kirjaa tuskin luettiin heidän keskuudessaan kovinkaan laajasti, eikä se ole säilynyt nykypäiviin. Sen sijaan toiset kirjoittajat ovat siteeranneet teosta, ja sitä kautta siitä on säilynyt joitakin osia, joista ilmenee niiden perustuvan pitkälti nuolenpääkirjoituksiin. Berossos tunnettiin pitkään italialaisen munkin Annius Viterbolaisen 1400-luvun lopussa väärentämistä käsikirjoituksista, joita luultiin aidoiksi Berossoksen teoksiksi. Ne sisälsivät muun muassa kuvauksia Nooan poikien liikkeistä vedenpaisumuksen jälkeen ja innoittivat ruotsalaisia gööttiläisiä historiotsijoita. == Lähteet == == Aiheesta muualla == Luokka:Babylonia Luokka:Historioitsijat
Betania

Betania eli al-Eizariya tai al-Izzariya ( ) on 2 200 asukkaan kylä Öljymäen itäpuolella Jerusalemissa. Pitkään Betania oli köyhä noin sadan asukkaan arabiasutus, mutta 1990-luvun lopulta alkaen se on kasvanut voimakkaasti turismin myötä. Kylän tunnetuin nähtävyys on Lasaruksen hauta. Arabit kutsuvat kylää El-Azarijeksi. Uudessa testamentissa Betania oli Lasaruksen ja hänen sisariensa Marian ja Martan kotikylä. Jeesus vieraili siellä usein, ja kylän läheisyyteen sijoitetaan myös hänen taivaaseenastumisensa. Myös Johannes Kastajan kastepaikan nimenä mainitaan Betania, mutta sen sijaintia ei tiedetä sen tarkemmin kuin että se sijaitsi Jordanin toisella puolella. == Lähteet == Luokka:Palestiinan kaupungit Luokka:Raamatun kylät
Intian rupia

Intian rupia (symboli ₹, lyhenne ₨, kansainvälinen valuuttatunnus INR) on Intian virallinen rahayksikkö. Se on käytössä myös Bhutanissa Bhutanin ngultrumin rinnalla. Rupia on yleinen rahan nimi Etelä-Aasiassa. Suurimmassa osassa Intiaa valuutta tunnetaan sanskritin sanasta rupjakam (hopearaha) periytyvillä nimillä. Rupian nimi on hindiksi ja urduksi rupajā, ja tamiliksi ja teluguksi rūpāji. Koillis-Intiassa valuutta tunnetaan toisesta sanskritin sanasta, tanka, johtuvilla nimillä. Bengaliksi rupian nimi on taka, assamiksi tôka ja orijaksi tôngka. Valuuttaa merkitään symbolilla ₹, joka on kirjoitettu useimpiin Intian seteleihin. Intian hallitus hyväksyi 15. heinäkuuta 2010 valuutalle uuden symbolin (ks. kuva) nostaakseen valuutan tunnettavuutta. Rupia jakautuu 100 paisaan. 1 rupia = 0,01394 euroa ja 1 euro = 71,7440 rupiaa (18. tammikuuta 2013). == Rupian nimi Intian virallisilla kielillä == * assamiksi: টকা (tôka) * bengaliksi: ভারতীয় টাকা|টাকা * orijaksi: ଟଙ୍କା (tanka) * gudžaratiksi: રૂપિયો (rupiyo) * hindiksi: रुपया (rupayā) * urduksi ja kašmiriksi: روپے (rupay) * kannadaksi, tuluksi ja konkaniksi: ಭಾರತದ ರೂಪಾಯಿ (rūpāyi) * konkaniksi: रुपया (rupayā) * malajalamiksi: ഇന്ത്യൻ രൂപ|രൂപ (rūpā) * marathiksi: रुपये (rupaye) * nepaliksi: रुपियाँ (rupiya) * punjabiksi ਰੁਪਈਆ (rupiā) * sanskritiksi: रूप्यकम् (rūpyakam) * sindhiksi रुपियो (rupiyo) * tamiliksi இந்திய ரூபாய் (rūpāi) * teluguksi రూపాయి (rūpāyi) == Katso myös == * digitaalinen rupia * Indonesian rupia * Nepalin rupia * Pakistanin rupia * Seychellien rupia == Lähteet == == Aiheesta muualla == Luokka:Aasian rahayksiköt Luokka:Intian talous Luokka:Seulonnan keskeiset artikkelit
Betel

Betel tai Bethel (hepreaa: "Jumalan huone") tarkoittaa seuraavia asioita: * Betel, muinainen kaupunki Kanaaninmaassa * Bethel, kaupunki Alaskassa * Bethel, kaupunki New Yorkissa * betel, Jehovan todistajien haaratoimisto * betelpalmu (Areca catechu), palmulaji jonka hedelmä on betelpähkinä * betelpippuri (Piper betle), pippurikasvien heimoon kuuluva lääkekasvi *Betyyli (Pyhä kivi) * Hospits Betel, hotellirakenus Turussa * Bethel-yliopisto, yksityinen yliopisto Mishawakassa, Indianassa, Yhdysvalloissa * Bethel- yliopisto, yksityinen yliopisto Saint-Paulissa, Minnesotassa, Yhdysvalloissa * Betel (Bethel) on yleinen vapaiden suuntien kirkkojen ja seurakuntatilojen nimitys eri puolilla maailmaa, esim: ** Betel-kirkko, Turussa sijaitseva adventistiseurakunnan kirkko ** Betel-kirkko, Viipurissa sijainnut metodistiseurakunnan kirkko ** Betel, Helsingin baptistiseurakunta. ** Bethel Church, uuskarismaattinen seurakunta Kaliforniassa.
Kanaaninmaa

Kanaaninmaa (myös Kanaanin maa, Kaanaanmaa, Kaanaa) on Välimeren itärannikon ja Arabian aavikon välinen alue. Se oli raamatullisina aikoina hyvin hedelmällinen ja osa hedelmällistä puolikuuta, mikä teki siitä poliittisesti ja taloudellisesti merkittävän. Raamatussa Kanaaninmaa on "luvattu maa", jonne Mooses johti israelilaiset Egyptistä. ==Asutushistoria== Kanaaninmaan varhaisin asutus sijaitsi Jerikon seudulla paleoliittisella kaudella. Varhaisimmat merkit vakiintuneesta asutuksesta ovat ajalta ennen 10 000 eaa. Varhaispronssikaudella seudulle nousi Jerikon lisäksi kaupunkeja. Alueella ei kuitenkaan vielä tuolloin ollut yhtenäistä kanaanilaista kulttuuria. Kanaanilaiset hylkäsivät välillä kaupunkinsa mutta rakensivat ne uudelleen keskipronssikaudella. Noin vuosina 1250–1150 aluetta koetteli jokin katastrofi, ja moni kaupunki tuhoutui ja asukkaat pakenivat. Raamattu selittää tämän israelilaisten maahantunkeutumisella Joosuan johdolla. ==Nimi ja rajaus== Akkadilaisissa kirjoituksissa Marin kuningaskunnan ajalta 1800- ja 1700-luvulta eaa. mainitaan sana kinakhnum, joka tarkoitti kanaanilaisia. Nimi viittaa kumartamiseen eli auringonlaskuun läntisille maille. Kanaanilaiset mainitaan useasti 1400-luvulta eaa. alkaen peräisin olevissa akkadilaisissa, ugaritilaisissa ja egyptiläisissä kirjoituksissa, ja heidän maataan Eufrateen ja Välimeren välillä kutsutaan Kanaaniksi. 1300-luvulta peräisin olevassa egyptiläisessä kirjeessä faaraolle Kanaanilla tarkoitetaan ilmeisesti koko Egyptin hallitsemaa aluetta Aasiassa. Nimen merkitys on kuitenkin edelleen kiistelty. Raamatun mukaan Kanaan nimettiin Nooan lapsenlapsen Kanaanin mukaan. Raamatussa kanaanilaisiksi kutsuttiin aluksi vain Välimeren rannikon asukkaita, ja sisämaalaisia kutsuttiin amorilaisiksi. 900-luvulla eaa. kanaanilaisiksi kutsuttiin Israelin kuningaskunnassa vain kauppaa käyviä foinikialaisia, jotka asuivat rannikolla Karmelvuoresta pohjoiseen. Foinikialaiset itse eivät juuri koskaan käyttäneet nimiä Kanaaninmaa tai kanaanilaiset. Neljäs Mooseksen kirja (34:1–12) määrittelee Kanaaninmaan rajoiksi Wadi el-Arishin, Horinvuoren, Haman ja Syyrian aavikon Damaskoksesta koilliseen. ==Israelilaisten luvattu maa== Vanhan testamentin mukaan muinaiset israelilaiset pakenivat Kanaaninmaahan Egyptistä. Tuolloin Kanaaninmaalla asui muita heimoja. Ennen Mooseksen johtamia israelilaisia Kanaaninmaalla oli asunut patriarkka Abraham heimoineen ja jälkeläisineen. Kanaan oli Jumalan israelilaisille antama ”luvattu maa”, jossa he saisivat elää rauhassa. Joosuan kirja kertoo Kanaaninmaan valloituksesta, minkä jälkeen maa jaettiin Israelin ja Juudan kuningaskuntiin. Vuosisatojen kuluessa israelilaiset sotilaspäälliköt ja kuninkaat tekivät alueesta poliittisesti yhtenäisen, mikä johti alueen israelilaisen ja myöhemmin juutalaisen identiteetin muodostumiseen. Luonnovarojensa ja strategisen merkityksensä vuoksi Kanaanimaa valloitettiin useita kertoja seuraavina vuosisatoina. Kanaanilaisten uskonto on jättänyt jälkiä nykypäivän maailmaan suurten seemiläisten uskontojen kautta. ==Lähteet== == Aiheesta muualla == Luokka:Raamatun paikat Luokka:Juutalaisuuden historia Luokka:Israelin historia
Kaanaa

Kaanaa tarkoittaa seuraavia asioita: * Kanaaninmaa, Raamatussa juutalaisten ”luvattu maa” * Kaanaan häät, Raamatussa Johanneksen evankeliumin ensimmäisen ihmeen tekopaikka * Kaanaa, kylä Tampereella * Kaanaa, kylä Mäntsälässä * Kaanaa, kaupunginosa Raisiossa * Kaanaa, kaupunginosa Porissa.
Jana-Gana-Mana

Jana-Gana-Mana on Intian kansallislaulu. Se käsittää ensimmäisen säkeistön Nobel-palkitun Rabindranath Tagoren bengalinkielisestä runosta. Laulu esitettiin ensimmäisen kerran 27. joulukuuta 1911. Se valittiin kansallislauluksi vuonna 1950. Virallinen versio laulusta kestää noin 52 sekuntia. Lyhyt versio, jota esitetään joskus, käsittää vain alun ja lopun ja kestää vain noin 20 sekuntia. == Sanat == === Bengalinkielinen teksti === > জনগণমন-অধিনায়ক জয় হে ভারতভাগ্যবিধাতা! > পঞ্জাব সিন্ধু গুজরাট মরাঠা দ্রাবিড় উত্‍‌কল বঙ্গ > বিন্ধ্য হিমাচল যমুনা গঙ্গা উচ্ছলজলধিতরঙ্গ > তব শুভ নামে জাগে, তব শুভ আশিস মাগে, > গাহে তব জয়গাথা। > জনগণমঙ্গলদায়ক জয় হে ভারতভাগ্যবিধাতা! > জয় হে, জয় হে, জয় হে, জয় জয় জয়, জয় হে॥ > === Translitteraatio === > Jana-gaṇa-mana-adhināẏaka jaẏa hē Bhārata-bhāgya-bidhātā! > Pañjāba Sindhu Gujarāṭa Marāṭhā Drābiṛa Utkala Baṅga > Bindhya Himācala Yamunā Gaṅgā Ucchala-jaladhi-taraṅga > Taba śubha nāmē jāgē, taba śubha āśiṣa māgē, > gāhē taba jaẏagāthā. > Jana-gaṇa-maṅgala-dāẏaka jaẏa hē Bhārata-bhāgya-bidhātā! > Jaẏa hē, jaẏa hē, jaẏa hē, jaẏa jaẏa jaẏa jaẏa hē. > === Devanagari-teksti === > जन-गण-मन अधिनायक जय हे, भारत भाग्य विधाता! > पंजाब-सिंध-गुजरात-मराठा, द्राविड़-उत्कल-बंग > विन्ध्य हिमाचल यमुना गंगा, उच्छल जलधि तरंग > तव शुभ नामे जागे, तव शुभाशीष मागे > गाहे तव जय गाथा। > जन-गण-मंगलदायक जय हे, भारत भाग्य विधाता! > जय हे! जय हे! जय हे! जय जय जय जय हे! === Translitteraatio === > Jana-gaṇa-mana adhināyaka jaya he Bhārata-bhāgya-vidhātā. > Pañjāba-Sindha-Gujarāta-Marāṭhā, Drāviṛa-Utkala Baṅga > Vindhya Himācala Yamunā Gaṅgā, Ucchala jaladhi taraṅga > Tava śubha nāme jāge, tava śubhāśīṣa māge > gāhe tava jaya gāthā. > Jana gaṇa maṅgala-dāyaka jaya he, Bhārata bhāgya vidhātā. > Jaya he, jaya he, jaya he, jaya jaya jaya jaya he. ==Lähteet== == Aiheesta muualla == Luokka:Kansallislaulut Luokka:Intialainen kulttuuri
Betsaida

pienoiskuva|Betsaida Betsaida oli Raamatussa mainittu kalastajakylä, joka sijaitsi Galileassa Genesaretinjärven koillisrannalla, Jordan-joen itäpuolella, lähellä Kapernaumia. Sieltä olivat Johanneksen evankeliumin mukaan kotoisin apostolit Pietari, Andreas ja Filippus. Rauniot ovat nykyisin osittain veden alla, mutta niistä on löytynyt jälkiä roomalaisajalta arabivalloituksiin asti. Vuonna 1982 sieltä löydettiin 24 metriä pitkä aallonmurtaja, ja siellä uskotaan olleen jo Jeesuksen aikoihin satama. Genesaretinjärven pohjasta on myös löydetty Jeesuksen aikaisen puuveneen jäännökset. Vene oli noin kahdeksan metriä pitkä ja hieman yli kaksi metriä leveä, mutta siihen arvellaan mahtuneen noin 15 miestä. == Lähteet == === Viitteet === == Aiheesta muualla == * Betsaida suomenkielisessä Raamatussa Luokka:Arkeologiset kohteet Israelissa Luokka:Raamatun kylät